  Туспуктэм: Удмуртиысь лулчеберетъя министерстволэн пресс-службаез Наталия Сильвестрова Улонысь кошкиз Россиысь сӥё-дано артист, Удмуртиысь калык артист Пётр Романов. Со сярысь элькунысь лулчеберетъя инистерстволэн пресс-службаез ивортӥз. Пётр Романовлы 74 арес вал. Артистэн люкиськон 28-тӥ тулыспалэ Удмуртиысь йӧскалык театрын (М. Горкий нимо урам, 73, пыронэз Гужем сад палтӥ) 12 час 30 минутэ кутскоз. Ивортодэтъя «Удмуртия» агентство Пётр Романовлэн ӵыжы-выжыосызлы но матысь адямиосызлы куректэмзэ вера. Пётр Михайлович Романов вордскиз 20-тӥ куарусёнэ 1948-тӥ арын Алнаш ёросысь Вылӥ Асан гуртын. 1973-тӥ арын Б. В. Щукин нимо вылӥ театр училищеез йылпумъяз. Удмуртиысь йӧскалык театрлэн сцена вылаз Пётр Романов сюлэсь трос родьёсты шудӥз. Котькудаз улон сярысь ас малпанъёссэ, чакланъёссэ, ӟеч юмор пыӵатӥз.  Тегъёс: Удмуртия удмуртъёс кулон  